गार्गी गुप्ता

गार्गी गुप्ता ह्या व्हॉइस ऑफ वर्ल्ड नामक गैर सरकारी संस्थेच्या संस्थापक आणि सचिव आहेत. ही एक पूर्व भारतातील दृष्टिहीन, अपंग आणि अनाथ मुलांसाठी एक बहु-युनिट ना-नफा तत्वावर चालणारी संस्था आहे. या संस्थेचे मुख्यालय कोलकाता येथे आहे.

 आयुष्य 
गुप्ता यांचा जन्म पश्चिम बंगाल मध्ये झाला. त्यांनी कोलकाता येथे आपले शालेय शिक्षण पूर्ण केले आणि भारतीय रेल्वेमध्ये नोकरीला लागल्या. त्यांच्या पालकांच्या मृत्यूनंतर शहरातील रस्त्यावरील मुलांकडे त्यांचे लक्ष वेधले. या मुलांनी  त्यांना गरिब लोकांच्या परिस्थितीची आणि असहायतेची जाणीव करून दिली.

इवलेसे| गुप्ता यांना नारी शक्ती पुरस्कार प्रदान करताना रामनाथ कोविंद

गुप्ता यांनी उत्तर कोलकाता येथील त्यांच्या वडिलांच्या भाड्याच्या घरात सहा मुलांसह आपले सामाजिक कार्य सुरू केले. २०१८ मध्ये अनाथ मुलांची संख्या ३०० पर्यंत गेली. ही अशा प्रकारची एकमेव खाजगीरित्या चालवली जाणारी सुविधा आहे. व्हॉइस ऑफ वर्ल्डने १९९८ मध्ये गुप्ता यांच्या वडिलांच्या दुसऱ्या घरात दक्षिण कोलकाता भागातील केंद्र सुरू केले. निवासी बालवाडी शाळा, ब्रेल प्रेस आणि ग्रंथालय तिथेच आहे.

त्यांच्या सेवांची दखल घेत, तत्कालीन राष्ट्रपती रामनाथ कोविंद यांनी ८ मार्च २०१८ रोजी गुप्ता यांना नारी शक्ती (महिला सक्षमीकरण) पुरस्काराने सन्मानित केले.

 धर्मादाय संस्था 
व्हॉइस ऑफ वर्ल्डचे बालके ही अनाथ किंवा वंचित कुटुंबातील असून, मोफत शिक्षणासोबतच त्यांना पर्वतारोहण आणि ट्रेकिंगसह विविध खेळांचा आनंद अनुभवता येतो. २०१८ मध्ये गुप्ता यांनी अपंग कैद्यांसाठी कोस्टल ट्रेक सुरू केला. या  मुलांचे शिक्षण पूर्ण झाल्यानंतर, ही स्वयंसेवी संस्था त्यांचे, विशेषतः दृष्टिहीन मुलींचे पुनर्वसन करण्याची पूर्ण दक्षता घेते.

 प्रमुख कामे 

 १९९२ मध्ये गुप्ता यांनी 'व्हॉइस ऑफ वर्ल्ड' ही एनजीओ स्थापन केली, जी पूर्व भारतातील दृष्टिहीन आणि अपंग अनाथ मुलांसाठी काम करते. 
 १९९७ मध्ये ३०० निवासी आणि ३००० अनिवासी लाभार्थ्यांसाठी निवासी सुविधा सुरू केली. 
 २००१ मध्ये बंगाली शब्द दस्तऐवज ब्रेलमध्ये हस्तांतरित करण्यासाठी लिप्यंतरण सॉफ्टवेअर विकसित केले. 
 उच्च शिक्षण घेणाऱ्या दृष्टिहीन महिलांसाठी ऋषरा येथे एक घरउउभे केले.
 या एनजीओमध्ये एक शिक्षक प्रशिक्षण महाविद्यालय चालवले जाते जिथे अपंग विद्यार्थ्यांना शिष्यवृत्ती मिळते 

 पुरस्कार आणि सन्मान 

 ८ मार्च २०१८: नारी शक्ती पुरस्कार (महिला शक्ती पुरस्कार), भारतातील महिलांसाठी सर्वोच्च नागरी पुरस्कार.   

 संदर्भ 

वर्ग:इ.स. १९६१ मधील जन्म
वर्ग:पश्चिम बंगालमधील महिला शिक्षक
वर्ग:भारतीय महिला कार्यकर्त्या
वर्ग:भारतीय मानवाधिकार कार्यकर्ते
वर्ग:२०व्या शतकातील भारतीय महिला
वर्ग:स्त्री  चरित्रलेख
वर्ग:नारी शक्ती पुरस्कारविजेते